b'\n_START_ARTICLE_\nNorgesmesterskapet i skiskyting\n_START_PARAGRAPH_\nNorgesmesterskapet i skiskyting har blitt avholdt \xc3\xa5rlig siden 1959.\n_START_SECTION_\nHistorie\n_START_PARAGRAPH_\nI starten ble b\xc3\xa5de skiskyting og skifelt i Norge arrangert av skytterlag i Det frivillige Skyttervesen. De to grenene var i starten ganske like. I 1978 gikk olympisk skiskyting fra grovkaliber til .22 LR som standard kaliber. Norgesmesterskapene i de to grenene har ofte v\xc3\xa6rt separate arrangement, selv f\xc3\xb8r 1983 da skiskytterne skilte seg ut av DFS og dannet Norges Skiskytterforbund. Likevel har NM i de to grenene enkelte ganger blitt arrangert samme sted rundt samme tidspunkt. For eksempel ble NM i skifelt og NM i skiskyting arrangert p\xc3\xa5 samme sted i 1976, 1977 og 1978.'